ตามที่ข้าพเจ้าได้เคยร้องเรียนไปแล้ว เรื่อง กลุ่มที่มานั่งดื่มสุราหรือเบียร์บริเวณริมแม่น้ำเจ้าพระยาหรือหน้าศูนย์สร้างโอกาสเด็กพระราม 8 และหรือใต้สะพานพระราม 8 เขตบางพลัด นั้น ท่านได้ให้ตำรวจหรือเทศกิจลงพื้นที่ไปแล้วแต่ก็ยังมีกลุ่มดังกล่าวมานั่งดื่มกินสุราหรือเบียร์เช่นเคยเพราะท่านไม่ได้เข้มงวดอย่างเต็มที่เท่าที่ควร พรบ.ข้อบังคับต่างๆ ที่เกี่ยวข้องท่านก็ทราบดี ในฐานะท่านเป็นเจ้าหน้าที่ที่มีอำนาจหรือบังคับใช้กฎหมายแต่ท่านก็ไม่ได้ใช้อย่างเต็มที่หรือเข้มงวดให้มากกว่านี้ ข้าพเจ้าในฐานะประชาชนที่เดือดร้อนกับการส่งเสียงดังในเวลาค่ำคืนหรือเวลาพักผ่อนของคนทำงานที่อยู่ในพื้นที่ชุมชนบ้านปูน
      ดังนั้น ข้าพเจ้าในฐานะประชาชนผู้เดือดร้อนดังกล่าวที่ได้ร้องเรียนกับหน่วยงานที่เกี่ยวข้องตั้งแต่พื้นที่เขตดุสิต รอยต่อกับพื้นที่เขตบางพลัด และหรือสน.บางยี่ขัน เจ้าของพื้นที่รับผิดชอบแล้ว 2,3 ครั้ง แต่ก็ยังเหมือนเดิมโดยไม่มีการแก้ไขแบบยั่งยืนเลย ข้าพเจ้ามีความคาคหวังว่าจะดีขึ้นหรือพัฒนาให้ดีขึ้นกว่าเดิม
       อนึ่ง หากไม่มีการแก้ไขปัญหาดังกล่าวแล้วข้าพเจ้าถือว่าท่านละเว้นต่อหน้าที่ที่สมควรจะปฏิบัติเพื่อแก้ไขปัญหา จึงขอความอนุเคราะห์ให้ท่านช่วยดำเนินการแก้ไขตามคำร้องเรียนนี้ด้วยถ้าไม่มีการแก้ไขแบบยั่งยืนข้าพเจ้าจะได้ทำหนังสือร้องเรียนถึงท่านายกรัฐมนตรีต่อไป
        จึงเรียนมาเพื่อโปรดทราบและขอความขออนุเคราะห์จากท่าน
            ขอแสดงความนับถือ
                    ประชาชน